**Z A P I S N I K**

sa 24. sjednice Općinskog vijeća Općine Babina Greda održane dana 30. studenog 2023. godine u Vijećnici Općine Babina Greda sa početkom u 18:00 sati.

NAZOČNI: Tomo Đaković, Mato Čivić, Jakob Ličanin, Ivan Kedačić, Marija Gregorović, Ivan Katušić, Josip Gregorović, Violeta Gregorović, Vedrana Džoić, Dejan Gregić.

Nenazočni: Mato Petričević, Marko Mrkonjić i Zvonko Petričević.

Osim članova Općinskog vijeća, nazočni su:  
Pročelnik JUO: Tomislav Kopić - zapisničar,  
Ravnateljica DV Regoč: Vlatka Marošević

Ostali nenazočni: Općinski načelnik – Josip Krnić

Predsjednik Općinskog vijeća otvorio je 24. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju, te je predložio slijedeći:

**D n e v n i r e d**

1. Usvajanje Zapisnika sa prethodne sjednice Općinskog vijeća,
2. Donošenje Odluke o davanju Suglasnosti na II. izmjene i dopune Pravilnika o unutarnjem ustrojstvu i načinu rada Dječjeg vrtića Regoč,
3. Donošenje Odluke o davanju Suglasnosti na II. izmjene i dopune Odluke o cijeni, mjerilima upisa i financiranju programa Dječjeg vrtića Regoč Babina Greda,
4. Donošenje Odluke o davanju Suglasnosti na I. izmjene i dopune Pravilnika o plaći, naknadama plaće i drugim materijalnim pravima radnika zaposlenih u Dječjem vrtiću Regoč,
5. Donošenje Odluke o izmjeni Odluke o općinskim porezima Općine Babina Greda,
6. Donošenje Odluke o visini poreznih stopa godišnjeg poreza na dohodak na području Općine Babina Greda,
7. Donošenje Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023.,
8. Donošenje Odluke o poništenju Odluke o izradi urbanističkog plana uređenja dijela Gospodarske zone Krčevine,
9. Donošenje Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine,
10. Donošenje Odluke o određivanju pravnih osoba od interesa za sustav civilne zaštite na području Općine Babina Greda,
11. Rješavanje prispjelih predmeta:

a) zahtjev HEP-a za osnivanje prava služnosti na k.č.br. 6083 k.o. Babina Greda.

**Predložen Dnevni red je usvojen sa: 10 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o davanju Suglasnosti na II. izmjene i dopune Pravilnika o unutarnjem ustrojstvu i načinu rada Dječjeg vrtića Regoč.

Vlatka Marošević: pozdravila je sve nazočne, te ukratko objasnile prijedlog Odluke, da je Vlada RH uključila Ministarstvo obrazovanja u sufinanciranje dječjih vrtića odnosno njihovog rada. Općina Babina Greda je u I. skupini po nerazvijenosti te će stoga dobiti sredstva u visini od 50% za troškove plaća svaki mjesec. Sva sredstva moraju se namjenski utrošiti u rad vrtića.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na II. izmjene i dopune Pravilnika o unutarnjem ustrojstvu i načinu rada Dječjeg vrtića Regoč, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o davanju Suglasnosti na II. izmjene i dopune Odluke o cijeni, mjerilima upisa i financiranju programa Dječjeg vrtića Regoč Babina Greda.

Vlatka Marošević: ukratko je objasnila prijedlog Odluke o izmjeni i dopuni, ekonomska cijena vrtića se mijenja iz razloga što je RH uvela kao valutu euro, pa je ovo zaokruživanje cijena. Na kraju je objasnila cijene vrtića koje su iskazane u eurima.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na II. izmjene i dopune Odluke o cijeni, mjerilima upisa i financiranju programa Dječjeg vrtića Regoč Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o davanju Suglasnosti na I. izmjene i dopune Pravilnika o plaći, naknadama plaće i drugim materijalnim pravima radnika zaposlenih u Dječjem vrtiću Regoč.

Vlatka Marošević: ukratko je objasnila prijedlog Odluke o izmjeni i dopuni, te je rekla da se ista odnosi na usklađivanje jer je do sada u čl. 12. iste Odluke prijevoz bio financiran u iznosu od 1,00 kn / km, a sada je to 0,18 EUR / km.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na I. izmjene i dopune Pravilnika o plaći, naknadama plaće i drugim materijalnim pravima radnika zaposlenih u Dječjem vrtiću Regoč, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o izmjeni Odluke o općinskim porezima Općine Babina Greda.

Tomislav Kopić: ukratko je objasnio da zbog zakonskih izmjena potrebno je obrisati tj. ukinuti iz Odluke prirez poreza na dohodak.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni Odluke o općinskim porezima Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o visini poreznih stopa godišnjeg poreza na dohodak na području Općine Babina Greda.

Tomislav Kopić: ukratko je objasnio prijedlog Odluke da također zbog zakonskih izmjena Općina Babina Greda je dužna donijeti ovu Odluku te odrediti u istoj nižu i višu poreznu stopu poreza na dohodak, a koje su u nadležnosti Općine Babina Greda.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o visini poreznih stopa godišnjeg poreza na dohodak na području Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023.

Tomislav Kopić: ukratko je objasnio prijedlog Odluke, i zahvalio se Povjerenstvu na radu, te da su zadovoljni u Ministarstvu poljoprivrede sa odrađenim cjelokupnom analizom, na ovaj prijedlog je nadležno ministarstvo dalo suglasnost, nakon usvajanja ove Odluke dostavljaju se prijedlozi ugovora na ovjeru Županijskom državnom odvjetništvu u Vukovar, nakon ovjere slijedi potpisivanje ugovora te plaćanje kupoprodajne cijene u roku od 30 dana, i na kraju uvođenje u posjed.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANA“.

Točka 8.

Predsjednik Općinskog vijeća dao je na raspravu prijedlog Odluke o poništenju Odluke o izradi urbanističkog plana uređenja dijela Gospodarske zone Krčevine.

Tomislav Kopić: ukratko je objasnio prijedlog Odluke, i rekao da prije par mjeseci donijela se odluka o izradi UPU-a Gospodarske zone Krčevine na Općinskom vijeću, ali tada se nije znalo da je Gospodarska zona Krčevine od županijskog interesa, te stoga u tome smislu je zakon jasan da izradu UPU-a Gospodarske zone Krčevine mora odraditi Vukovarsko – srijemska županija, te Općina Babina Greda mora poništiti ovu Odluku. Proces će sada biti dug i kompliciran jer po zakonu županija mora izraditi UPU za cijelu zonu od 50 ha, i procedura uklanjanja iz prostornog plana županije namjenu da je zona od županijskog interesa također je dugotrajan proces.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o poništenju Odluke o izradi urbanističkog plana uređenja dijela Gospodarske zone Krčevine, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine.

Tomislav Kopić: rekao je da je ovo I. Odluka za Općinu Babina Greda, dok je II. od Vukovarsko – srijemske županije, i da će županija još donijeti odluka u kojima će se doznačiti sredstva tvrtkama koje su izdavale građevinski materijal, ali preko općine.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 10.

Predsjednik Općinskog vijeća dao je na raspravu prijedlog Odluke o određivanju pravnih osoba od interesa za sustav civilne zaštite na području Općine Babina Greda.

Tomislav Kopić: rekao je da općina svake godine ima inspekcijski nadzor iz sustava civilne zaštite, te da je inspektor rekao da se donese nova Odluka jer stara je iz 2016. godine.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o određivanju pravnih osoba od interesa za sustav civilne zaštite na području Općine Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 11.

Predsjednik Općinskog vijeća dao je na raspravu prijedlog rješavanje prispjelih predmeta: zahtjev HEP-a za osnivanje prava služnosti na k.č.br. 6083 k.o. Babina Greda.

Tomislav Kopić: ukratko je objasnio da HEP traži pravo služnosti za postavljanje kabela u ul. Tečine za buduće investicije koje će se pokretati na tome području.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o osnivanju prava služnosti po zahtjevu HEP-a na k.č.br. 6083 k.o. Babina Greda, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 18:20 sati.

Zapisničar: Predsjednik Općinskog vijeća:

Tomislav Kopić Tomo Đaković